ПФК Белите орли (Плевен)
ПФК „Белите орли“ е футболен клуб от Плевен, България. Играе мачовете си на стадион Белите орли (със 15 000 седящи места).

История 
На 19 август 1931 г. в Скобелевия парк двадесетина футболни дейци учредяват спортен клуб „Белите орлета“, който през 1932 г. променя името си на „Белите орли“. Клубът се развива бързо и През 1941 г. получава от местната власт място за игрище и става първата спортна организация в града, която има собствен терен и съблекалня. По-късно на това място е изграден стадион „Спартак“, който днес носи името „Белите орли“.

След 1944 г. новата власт в България започва да се намесва и в спортния живот. През 1946 г. на местно партийно ниво е взето решение най-добре развитият организационно клуб в Плевен „Белите орли“ да бъде преименуван на „Републиканец“ и да премине под шефството на МВР. Това име въобще не се харесва на основателите му и на 28 декември 1947 г. е свикано Общо събрание, на което клубът се преименува на „СПАРТАК“.

На 20 януари 1991 г. е създадено сдружение „Спортен клуб Белите орли“ от Виктор Хайдудов (син на човека основал легендарния клуб Белите орли през 1929 г.) и още 7 възрастни наследника.

„Белите орли“ е изваден от Западна „Б“ ФГ по време на сезон 2009/10 и имащ право да започне настоящия сезон в Северозападна „В“ АФГ, се отказва от участие. Мъжкият му тим е закрит, а остава да функционира само ДЮШ на клуба.

Успехи 
 5 място в Държавното първенство през 1937 година
 5 място в Западна Б група – 2005/06, 2007/08
 Два пъти четвъртфиналист в турнира за Националната купа: веднъж за Царската купа – 1939 г. (като Белите орлета) и веднъж за Купата на Съветската армия – 1946 г.

Състав 2015/16

Плевенското дерби 
 2002/2003 г.
Белите орли 2:0 Спартак 
Спартак 1:0 Белите орли 
 2003/2004 г.
Спартак 1:2 Белите орли 
Белите орли 2:1 Спартак 
 2005/2006 г.
Белите орли 2:2 Спартак 
Спартак 3:0 Белите орли 
 2006/2007 г.
Спартак 1:0 Белите орли 
Белите орли 0:1 Спартак 
 2007/2008 г.
Спартак 0:0 Белите орли 
Белите орли 2:0 Спартак

Бележки

Външни препратки 
 Фейсбук страница
 Български клубове – Белите орли (Плевен)
 Белите орли (Плевен) – Фен страница
 Белите орли (Плевен) – Фен група

Белите орли
Белите орли
Основани в България през 1931 година